AACR
Store norske leksikon,Kunst og estetikk,Kulturinstitusjoner,Bibliotek
AACR er katalogiseringsregler for bibliotek, og er en forkortelse for Anglo-American Cataloguing Rules. Første utgave ble utgitt i 1967, og den gjeldende andreutgaven ble publisert i 1978. Disse reglene angir hvordan dokumenter skal beskrives i en kortkatalog.
Reglene er retningsgivende for bibliotekene i mange land, også utenfor engelskspråklige områder. Katalogiseringsreglene etter AACR2 ble utgitt i norsk oversettelse i 1983 og er normgivende for norske bibliotek. Koordineringsarbeidet i Norge er underlagt Den norske katalogkomiteen ved Nasjonalbiblioteket.Nasjonalbiblioteket vedtok i 2013, etter anbefaling fra Den norske katalogkomité, å gå over til RDA (Resource Description and Access). Fra 2019 ble RDA så tatt i bruk i katalogposter Nasjonalbiblioteket har ansvar for, og fra 2020 var det gjeldende regelverk for alle norske bibliotek. Les mer i Store norske leksikon bibliotek Litteratur Nasjonalbiblioteket. (Udatert). Katalogiseringsregler. Hentet 14. januar 2020